Venstres profilerede medlem af Europaparlamentet Jens Rohde mener, at Lars Løkke Rasmussens tid som formand i Venstre bør være forbi. Det siger han til Viborg Stifts Folkeblad.

Udmeldingen kommer, efter at presset på Løkke er steget gevaldigt gennem de seneste uger, hvor det er blevet afdækket, at Venstre har købt tøj og rejser til formanden for over 150.000 kroner. Partiet har også betalt for at Løkke kunne ryge på et ikke-rygerværelse på hotel Bella Sky.

»Det her er en historie, der bare bliver ved og ved og ved med at gentage sig [...] Vi kan ikke gå til et folketingsvalg med en konstant angst for, hvad der kommer i morgen«, siger Rohde, der også sidder i kommunens byråd, til avisen.